Lo prefixo sub- ye un prefixo latín que indica estar debaixo de qualquecosa, que ye present en cultismos y tiene un orichen común con o griego clasico hipo- en a radiz indoeuropea *upo. O prefixo sub- ha orichinau en aragonés por vía patrimonial parolas que encomienzan por so (con as variants sos y soz), u za d'alcuerdo con a fonetica aragonesa.

En latín presentaba variants d'acuerdo con o fenomeno d'asimilación:
Suc- debant ciertas parolas que encomienzan por c como en SUCCEDERE.
Suf- debant ciertas parolas que encomienzan por f como en SUFFICERE.
Sug- debant ciertas parolas que encomienzan por g como en SUGGESTIO.
Sup- debant ciertas parolas que encomienzan por p como en SUPPORTARE.
S'elide en su- debant ciertas parolas con radiz encomenzada por s- como en SUSPECTIO, pero tamién bi ha una variant sus- en SUSPENDERE.

Cultismos con prefixo sub -
Son cultismos con prefixo sub- en aragonés parolas presents en atras luengas romances y d'Europa Occidental:
Subchuntivo.
Subconscient.
Subchección.
Subchecto.
Subchugar.
Subchugo.
Subdito.
Subscripción.
Subseqüent.
Substancia.
Substituir.
Substitución.
Substrato.

Parolas que encomienzan por so-
Son parolas que encomienzan por o prefixo so-:
Somanta.
Sobater.
Sopinar.
Sotobar  u sostobar.

Parolas que encomienzan por soz-
A variant soz y propias sobre tot d'o luengache medieval:
Sozmeter.
Sozterrar.

Sobre tot en demarcacions territorials, institucions u cargos:
Sozcomanda.
Sozmerinía.
Sozprior.
Sozdeán.
Sozsagristán.
Sozcambrero.
Sotzcapellan.

A variant sus- d'o sufixo sub u a elisión d'a consonant b debant de parolas encomenzadas por s podrían explicar l'orichen d'esta variant.

Parolas que encomienzan por za-
Son parolas que encomienzan por za-:
Zabucar.
Zafumar.
Prefixo sub-